钦定古今图书集成/历象汇编/庶征典/第133卷 > 《观象玩占》 > 《水杂变》
## 钦定古今图书集成/历象汇编/庶征典/第133卷 > 《观象玩占》 > 《水杂变》

都邑中水无故自绝，其邑将徙，人流亡；山水忽竭，其
邑将虚。《河图地镜》曰：“是谓阴反，不出五年，有叛臣兵
起，民流亡。”

“河忽易道，君易贤。一曰：邑将徙，人流亡。”《地镜》曰：“河徙
一里至三里，下有谋；五里至十里，女主执政，外戚有
谋；十里以上，政在臣下。”

河溢，不出三年，国有忧。

“水忽自盈”，兵起，君凶，且大水。

《水忽壅地镜》曰：“白丁执政，不出六年，主后俱亡，
池井自溢，有乱臣起兵篡国。”

水忽不流，妇人乱，有反臣，有亡国。《地镜》曰：“流水忽停，
天下饥。”

停水忽流，天下兵起。

水逆流。《地镜》曰：“是谓反道，不出二年，兵从女主起，
河水沸。”京房曰：“此执政怀奸不公，众邪并聚所致，必
有叛臣。”

水无故自出高山，其邑以兵亡，必有水出其地有谋
不成市，有兵起。

泽水自鸣。《地镜》曰：“百姓哀苦，若作吟声，其国分裂。
泽水忽自无鱼，君灾；秋，大水，有兵起，臣民有忧。”
井水涸。《地镜》曰：“其邑将墟。一曰：在邑，邑空，在家家破，
是谓阴反阳，不出二年，女主有争为王后者。”

“井自浊，政令不明。”又曰：“君井浊，君自覆人家；井忽自
浊，家主有殃。”

“‘《井》”“《忽》’自大自小”，在国君亡，在庶人家，主人亡。

“《井》水溢”，在国君凶，在家主有凶。

井忽自沸有声，将军死在邑，长吏死在家，其主人死。
《地镜》曰：“井涌沸，宗庙将毁。”《京房候》曰：“水泉沸，贱人将
贵之兆也。”

人家井沸，其邑不居。

“《井》鸣”，君主亡国，庶人之象“井中出气”，上至于天，兵起，国君走在外，则其起之地，
且有兵灾。

邑废而枯陂。〈阙〉佞人与贤人争权，不出一年，其邑亡。